ΨΥΦΙΣΜΑ ΤΗΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ ΕΚΑΧ σχετικά με το πρόγραμμα εργασίας στο πεδίο των στερεών καυσίμων

(ψηφίστηκε κατά τη 235η συνεδρίαση της ολομέλειας, στις 21 και 22 Ιουνίου 1983, με 4 αποχές)

Η ΣΥΜΒΟΥΛΕΥΤΙΚΗ ΕΠΙΤΡΟΠΗ:

- επιβεβαιώνει τη θέση της, η οποία έχει εκφρασθεί σε διάφορα ψηφίσματα και γνωμοδοτήσεις των παρελθόντων ετών (1), ότι η ενεργειακή πολιτική της Κοινότητας πρέπει να οδηγεί στην ταχεία και σύντονη μείωση της εξάρτησης από εισαγόμενο πετρέλαιο και ότι προς τον σκοπό αυτό προσφέρεται η ευκαιρία να διευρυνθεί το ποσοστό άνθρακα στην κατανάλωση ενέργειας, το ταχύτερο δυνατό και κατά το μεγαλύτερο δυνατό βαθμό,

(1) 1. Γνωμοδότηση της 6ης/7ης Μαΐου 1982, ΕΕ αριθ. C 147, σ. 3.

2. Ψήφισμα της 8ης Μαΐου 1981, ΕΕ αριθ. C 161, σ. 3.

3. Ψήφισμα της 6ης Ιουνίου 1980, ΕΕ αριθ. C 161, σ. 3.

4. Ψήφισμα της 15ης Ιουνίου 1979, ΕΕ αριθ. C 175, σ. 3.

5. Έκθεση του κ. Thomas της 11ης Μαΐου 1979, ΕΕ αριθ. C 161, σ. 3.

- έχει επίγνωση του γεγονότος ότι, με την κατά μεγάλο βαθμό αυξανόμενη κατανάλωση άνθρακα στο μέλλον, η Κοινότητα θα αναγκαστεί να καταφύγει σε συνεχώς αυξανόμενες εισαγωγές άνθρακα,

- τονίζει όμως ότι ο κοινοτικός άνθρακας συμβάλλει κατά τρόπο αναντικατάστατο στην εξασφάλιση του εφοδιασμού των κρατών μελών,

- υποστηρίζει, γι’αυτό, εκ νέου, μια πολιτική, η οποία προσανατολίζεται στη διατήρηση της εξορυκτικής ικανότητας των ανθρακωρυχείων της Κοινότητας στο τωρινό επίπεδο, και μάλιστα με συνεχιζόμενη συγκέντρωση της εξόρυξης σε νέα ορυχεία ή σε ορυχεία ή σε ορυχεία τα οποία είναι ή θα είναι αντικείμενο μέτρων πρόσθετου εκσυγχρονισμού και τεχνικής βελτίωσης,

- ανησυχεί για τις νέες σοβαρές δυσκολίες στη βιομηχανία εξόρυξης άνθρακα της Κοινότητας, οι οποίες αποδεικνύουν ότι η διάθεση άνθρακα και κωκ στη χαλυβουργία, λόγω της κρίσης αυτού του κλάδου της βιομηχανίας, έχει μειωθεί κατά πολύ, καθώς και ότι στην αγορά θερμότητας η αντικατάσταση του πετρελαίου από άνθρακα απειλείται με παράλυση, λόγω της από καιρό σε καιρό σχετικής ύφεσης στην αγορά πετρελαίου,

- προειδοποιεί για τον κίνδυνο να εκτιμάται λανθασμένα, λόγω των παραπάνω αναφερθέντων φαινομένων, η οικονομική ανάπτυξη στον ενεργειακό τομέα, της οποίας ορισμένοι παράγοντες εξακολουθούν να παραμένουν αμετάβλητοι και να υπάρχει το ενδεχόμενο επιστροφής σε προηγούμενα πολιτικά σφάλματα στον ενεργειακό τομέα,

- θεωρεί αναγκαία, αναφορικά με τις μακροπρόθεσμες ανάγκες σε άνθρακα, τη λήψη πρόσθετων συγκεκριμένων μέτρων από την Κοινότητα και τα κράτη μέλη για τη διατήρηση στο αυτό ύψος της συμβολής της εξορυκτικής βιομηχανίας της Κοινότητας στην εξασφάλιση του εφοδιασμού της,

- λυπάται, διότι το Συμβούλιο και οι κυβερνήσεις των κρατών μελών δεν έχουν μέχρι τώρα πραγματοποιήσει, κατά μεγάλο μέρος, τις προτάσεις που τους έχει υποβάλει η Επιτροπή,

1. χαιρετίζει επομένως το ότι η Επιτροπή, με το πρόγραμμα εργασίας στο πεδίο των στερεών καυσίμων της 9ης Φεβρουαρίου 1983, έχει αναλάβει μια νέα πρωτοβουλία στο πεδίο αυτό, με την οποία υπογραμμίζει το σημαντικό ρόλο του άνθρακα στην παροχή ενέργειας της Κοινότητας

2. υποστηρίζει ιδιαιτέρως τα μέτρα που προτείνονται σ’αυτό για την αυξημένη χρησιμοποίηση στερεών καυσίμων και πληροφορείται με ικανοποίηση ότι το Συμβούλιο έχει συμφωνήσει με τις συστάσεις προς τα κράτη μέλη για την προώθηση της μετατροπής σε άνθρακα στη βιομηχανία καθώς και στα δημόσια κτίρια και στις εγκαταστάσεις θέρμανσης

3. απαιτεί τη συνέχιση της μέχρι σήμερα δοκιμασμένης ρύθμισης σχετικά με την ενδοκοινοτική ανταλλαγή άνθρακα για παρασκευή κωκ, για 5 έτη τουλάχιστον θα έπρεπε η ρύθμιση:

α) να προβλέπει μία αυξημένη επιδότηση στη διάθεση άνθρακα,

β) να περιέχει επίσης, στο μέλλον, τη νομική βάση για την παροχή των επιδοτήσεων σχετικά με την εξόρυξη άνθρακα, ώστε να προσφέρει μία συγκροτημένη βάση για μακροπρόθεσμες συμβάσεις προμήθειας άνθρακα με συναγωνίσιμους όρους,

γ) να μην περιέχει κανένα περιορισμό στην εναρμόνιση των προμηθειών από τρίτες χώρες,

δ) να διευρυνθεί επίσης στα καύσιμα που προέρχονται από πυροσυσσωματώματα και στον άνθρακα που τροφοδοτεί τους υψηλούς κλίβανους

4. επιδοκιμάζει την πρωτοβουλία της Επιτροπής να προωθήσει επίσης και την ενδοκοινοτική αντικατάσταση με άνθρακα λεβήτων

5. χαιρετίζει την πρόθεση της Επιτροπής, να υποβάλει προτάσεις για την παροχή κοινοτικών συνδρομών για την κατασκευή νέων και για τον πρόσθετο εκσυγχρονισμό υπαρχόντων ορυχείων, καθώς και να προβλέψει τη δυνατότητα συμπληρωματικών συνδρομών για την αναδιοργάνωση της βιομηχανίας εξόρυξης λιθάνθρακα και τις κοινωνικές δαπάνες που προκαλούνται απ’αυτή

6. θεωρεί τις από την Επιτροπή θεωρούμενες επιδοτήσεις για την εξάλειψη των μεγάλων αποθεμάτων, που δημιουργούνται από τις οικονομικές συγκυρίες, σαν ένα κατάλληλο, βραχυπρόθεσμο αποτελεσματικό μέτρο

7. είναι σύμφωνη με την πρόταση της Επιτροπής να διατηρηθούν οι επαφές με τους εξαγωγείς άνθρακα τρίτων χωρών

8. ζητά να αναγνωρισθεί η αυξανόμενη σημασία της προστασίας του περιβάλλοντος με μια εντατικοποίηση των ερευνητικών εργασιών και μελετών σ’αυτό το πεδίο και να μην εγκριθεί καμία οδηγία χωρίς σοβαρή επιστημονική βάση. Αυτές οι εργασίες θα μπορούσαν, κατά τρόπο ιδανικό, να αποτελέσουν αντικείμενο ενός ερευνητικού και αναπτυξιακού προγράμματος που θα χρηματοδοτηθεί από την Κοινότητα

9. πληροφορείται με ικανοποίηση ότι έχουν εγκριθεί από το Συμβούλιο οι διατάξεις που έχουν υποβληθεί από την Επιτροπή σχετικά με την προώθηση δοκιμαστικών εγκαταστάσεων στο πεδίο των εναλλακτικών πηγών ενέργειας, της εξοικονόμησης ενέργειας, της αντικατάστασης του πετρελαίου ή φωταερίου από άνθρακα, καθώς και της υγροποίησης και αεροποίησης του άνθρακα θεωρεί όμως αναγκαίο να επεκταθούν αυτές οι ρυθμίσεις στο χρονικό διάστημα των πέντε ετών που έχει προβλεφθεί από την Επιτροπή.

Χορήγηση δανείων μετατροπής σε εφαρμογή του άρθρου 56 της συνθήκης ΕΚΑΧ υπέρ των επενδύσεων που δημιουργούν νέες δυνατότητες εργασίας για τους εργαζόμενους των βιομηχανιών άνθρακα και χάλυβα που υπάρχουν διαθέσιμοι

Ι. ΕΙΣΑΓΩΓΗ

Η Επιτροπή, ακολουθεί, στο πλαίσιο του άρθρου 56 2α) της συνθήκης ΕΚΑΧ, μια πολιτική δημιουργίας θέσεων εργασίας και οικονομικής αναζωογόνησης των ζωνών που έχουν δοκιμαστεί από την μείωση της δραστηριότητας και της απασχόλησης ΕΚΑΧ.

Η πολιτική αυτή συγκεκριμενοποιείται από μια ενέργεια υποβοήθησης των επενδύσεων που δημιουργούν διαζευκτικές θέσεις εργασίας. Προς το σκοπό αυτό, η Επιτροπή έχει τη δυνατότητα να χορηγεί δάνεια, με την επιφύλαξη της διαθεσιμότητος των πόρων τους οποίους έχει δανειστεί. Για να ενισχύσει την αποτελεσματικότητα του χρηματοδοτικού αυτού μέσου, η Επιτροπή δύναται, με την επιφύλαξη διαθεσιμότητος των πόρων του προϋπολογισμού, να μειώσει το κόστος του τόκου που οφείλεται στο πλαίσιο των χορηγουμένων αυτών δανείων χρησιμοποιώντας κεφάλαια που προβλέπονται κατ’έτος προς το σκοπό αυτό στον προϋπολογισμό της ΕΚΑΧ.

Με ημερομηνία 27 Ιουλίου 1977, η Επιτροπή δημοσίευσε στην Επίσημη Εφημερίδα αριθ. C 178 τις λειτουργικές αρχές που διέπουν τα χορηγούμενα δάνεια μετατροπής ΕΚΑΧ (1).

(1) Τροποποιήσεις πληροφορίας υπήρξαν στις 29 Μαρτίου 1979 (ΕΕ αριθ. C 82), στις 22 Ιανουαρίου 1980 (ΕΕ αριθ. C 16), στις 24 Οκτωβρίου 1980 (ΕΕ αριθ. C 276), στις 13 Μαρτίου 1981 (ΕΕ αριθ. C 54), στις 16 Απριλίου 1982 (ΕΕ αριθ. C 95).

Έκτοτε, η κατάσταση άλλαξε κατά τρόπο θεμελιώδη. Η ευρωπαϊκή σιδηρουργία αντιμετωπίζει σήμερα σοβαρή διαθρωτική κρίση. Η κρίση αυτή επιβάλλει μία πολιτική αναδιάρθρωσης μέσα στην Κοινότητα, πολιτική που οδήγησε και θα οδηγήσει σε ουσιαστική μείωση των δυνατοτήτων παραγωγής και των εργαζομένων στον τομέα αυτό. Λόγω της απουσίας νέων επενδύσεων, η μείωση του αριθμού των εργαζομένων σε μια κατάσταση γενικής μείωσης της απασχόλησης περιέχει τον κίνδυνο να καταδικάσει σε ανεργία τους εργαζομένους της ΕΚΑΧ που καθίστανται διαθέσιμοι. Έναντι αυτής της κατάστασης και προς το σκοπό της εκπλήρωσης της αποστολής που ορίζεται στο άρθρο 2 της συνθήκης ΕΚΑΧ, ιδίως σε ότι αφορά τη διατήρηση και τη συνέχιση της απασχόλησης, η Επιτροπή αποφάσισε παράλληλα να ακολουθήσει μία πολιτική μετατροπής μεγέθους και αποτελεσματικότητος ανάλογης προς την αναδιάρθρωση της ευρωπαϊκής βιομηχανίας σιδήρου, οι οποίες θα είναι προσαρμοσμένες στις προθεσμίες και περιστάσεις εντός των οποίων πρέπει να πραγματοποιηθεί αυτή η αναδιάρθρωση.

Η πολιτική αυτή καλύπτει όλες τις περιοχές που πλήττονται από την αναδιάρθρωση της σιδηρουργίας και τις περιοχές ορυχείων όπου σημειώνεται σημαντική μείωση της απασχόλησης.

Η παρούσα δημοσίευση περιγράφει τις νέες αρχές λειτουργίας που έχουν αποφασισθεί μέχρι σήμερα από την Επιτροπή και που θα διέπουν τις νέες αποφάσεις χορήγησης δανείων μετατροπής με άμεση ισχύ.

ΙΙ. ΕΠΙΧΕΙΡΗΣΙΑΚΕΣ ΑΡΧΕΣ

1. Μορφές χορηγουμένων δανείων

Τα χορηγούμενα δάνεια μετατροπής στο πλαίσιο του άρθρου 56 της συνθήκης ΕΚΑΧ μπορούν να χορηγηθούν σε επιχειρήσεις, καθώς και σε δημόσιους οργανισμούς άμεσα, υπό μορφή ατομικών χορηγουμένων δανείων, ή έμμεσα, υπό μορφή παρεπομένων χορηγουμένων δανείων μέσω οργανισμών στους οποίους η ΕΚΑΧ χορήγησε ένα συνολικό δάνειο.

2. μεσο χορηγούμενο δάνειο

α) Η αίτηση χορήγησης δανείων απευθύνεται στην Επιτροπή των Ευρωπαϊκών Κοινοτήτων μέσω της αρμόδιας υπηρεσίας της κυβέρνησης του ενδιαφερομένου κράτους μέλους

β) η χορήγηση του δανείου αποφασίζεται από την Επιτροπή με την επιφύλαξη της σύμφωνης γνώμης του Συμβουλίου όταν το σχέδιο επένδυσης αφορά μία δραστηριότητα που δεν σχετίζεται με τον τομέα του άνθρακος και του χάλυβα.

3. Συνολικό χορηγούμενο δάνειο

Τα συνολικά χορηγούμενα δάνεια μπορούν να χορηγηθούν σε κάθε οργανισμό που θεωρείται από την Επιτροπή ότι ενδέχεται να χρηματοδοτήσει υγιείς οικονομικά επενδύσεις, επιλόγιμες στο πλαίσιο της παρούσης δημοσίευσης. Ο ενδιάμεσος χρηματοδοτικός οργανισμός θα λάβει όλες τις τραπεζικές εγγυήσεις που υπάρχουν συνήθως για τα επιδοτούμενα χορηγούμενα δάνεια.

Η αίτηση συνολικού χορηγουμένου δανείου ακολουθεί την ιδια διαδικασία με αυτή ενός αμέσου χορηγουμένου δανείου. Η απόφαση της Επιτροπής με σκοπό τη χορήγηση ενός συνολικού δανείου λαμβάνει χώρα με τη σύναψη μιας σύμβασης-πλαισίου της οποίας η πραγματοποίηση γίνεται σε διαδοχικές δόσεις αποφασιζόμενες από την Επιτροπή και για τις οποίες καταρτίζονται χωριστές συμβάσεις χορήγησης δανείου. Κάθεμια από τις δόσεις θα πρέπει κανονικά να μπορεί να τεθεί στη διάθεση των τελικών δανειοληπτών κατά τη διάρκεια μιας περιόδου που δεν υπερβαίνει το ένα έτος.

4. Επιδοτούμενο χορηγούμενο δάνειο

α) Οι επιχειρήσεις των οποίων τα καθαρά πάγια δεν υπερβαίνουν τα 75 εκατομμύρια, μπορούν να ζητήσουν ένα δάνειο σε ενδιάμεσους χρηματοδοτικούς οργανισμούς τους οποίους χορηγείται ένα συνολικό δάνειο. Το κόστος του σχεδίου επένδυσης που αποτελεί αντικείμενο της αίτησης παρεπόμενου χορηγουμένου δανείου δεν μπορεί να υπερβεί τα 15 εκατομμύρια ECU. Μια προτεραιότητα παρέχεται στους δανειζομένους που χρησιμοποιούν προσωπικό χαμηλότερο από 500 άτομα και των οποίων το κεφάλαιο δεν κατέχεται μέχρι ποσού περισσότερο από το εν τρίτον από μία επιχείρηση μεγάλων διαστάσεων

β) οι εργαζόμενοι των βιομηχανιών άνθρακα και χάλυβα που ήσαν ή που θα είναι διαθέσιμοι και οι οποίοι επιθυμούν να ασκήσουν ανεξάρτητη δραστηριότητα, μπορούν να ζητήσουν δάνειο μετατροπής στους ανωτέρω αναφερόμενους ενδιάμεσους χρηματοδοτικούς οργανισμούς μέσα στα ίδια όρια με τις υπάρχουσες επιχειρήσεις.

5. Τομείς

α) Τα δάνεια μετατροπής χορηγούνται για σχέδια επενδύσεων οικονομικά υγιή σε κάθε βιομηχανικό τομέα ή τομέα υπηρεσιών, που δημιουργούν νέες θέσεις απασχόλησης, τα οποία από τη φύση τους ενδέχεται να απασχολήσουν πρώην εργαζομένους ΕΚΑΧ, κατά περίπτωση μετά από μια κατάλληλη επαγγελματική εκπαίδευση

β) στους βιομηχανικούς τομείς, των οποίων η δραστηριότητα σχετίζεται με τον τομέα του άνθρακα και του χάλυβα, τα σχέδια επενδύσεως δεν είναι επιλόγιμα στα χορηγούμενα δάνεια μετατροπής παρά μόνο όταν τροποποιούν κατά μεγάλο βαθμό τη δραστηριότητα της σχετικής επιχείρησης με τη δημιουργία εντελώς νέας δραστηριότητας που δημιουργεί θέσεις απασχόλησης

γ) η κατάρτιση βιομηχανικών ζωνών που περιλαμβάνουν προκατασκευασμένα εργοστάσια, καθώς και η επαναδιαθέτηση βιομηχανικών χώρων, ιδίως εκείνων που προγενέστερα καταλαμβανόντουσαν από βιομηχανίες ΕΚΑΧ, μπορούν επίσης να αποτελέσουν αντικείμενα χορήγησης δανείου μετατροπής, με την προϋπόθεση ότι τέτοιες επενδύσεις θα συνδέοονται στενά με τη δημιουργία νέων δραστηριοτήτων όπως αναφέρονται ανωτέρω.

6. Ο δανειζόμενος

Η επιχείρηση ή ο δημόσιος οργανισμός που λαμβάνει το δάνειο της ΕΚΑΧ θα πρέπει να έχει ιδρυθεί κατά τρόπο επίσημο σύμφωνα με τις προβλεπόμενες διατάξεις: οι σχέσεις του με τις μητρικές ή τις θυγατρικές εταιρίες ή άλλους μετόχους ή άλλους δημόσιους οργανισμούς πρέπει να είναι γνωστές από την Επιτροπή.

7. Το σχέδιο

Η προβλεπόμενη επένδυση για την οποία ζητείται η χρηματοδότηση θα πρέπει να επιτρέψει την αύξηση της προαγωγής που ήδη υπάρχει ή τη δημιουργία νέας παραγωγής. Η αίτηση θα πρέπει να αναφέρεται σε μία επένδυση που δεν έχει ακόμα αρχίσει ή η οποία είναι υπό πραγματοποίηση και η οποία μπορεί να αποπερατωθεί σε μία προθεσμία 3 ετών.

8. Οικονομικά θέματα

Τα οικονομικά θέματα των σχεδίων αξιολογούνται σε συνάρτηση με τη συνεισφορά της επένδυσης στην ανάπτυξη της περιοχής, της χρηματοοικονομικής της βιωσιμότητας, του τεχνολογικού επιπέδου της, των προοπτικών της αγοράς για την παραγωγή και της κατάστασης στο σχετικό τομέα.

9. Χρηματοδοτικά θέματα

Εκτός από την χρηματοοικονομική ανάλυση που αναφέρεται ανωτέρω, γίνεται μια αξιολόγηση της χρηματοοικονομικής κατάστασης του δανειζομένου, εκείνης, των μητρικών εταιριών, καθώς και της αξίας των εγγυήσεων.

10. Κοινωνικά θέματα

α) Γίνεται μία αξιολόγηση όσον αφορά την κατάσταση της απασχόλησης στην ζώνη όπου πραγματοποιούνται τα σχέδια επενδύσεων, και ιδιαίτερα όσον αφορά την απώλεια θέσεων εργασίας ΕΚΑΧ που έχουν λάβει χώρα ή ενδεχομένως θα λάβουν χώρα, τις δυνατότητες επαγγελματικής εκπαίδευσης που προσφέρονται, καθώς και την συνεισφορά που οι προβλεπόμενες επενδύσεις μπορούν να έχουν στη δημιουργία νέων θέσεων εργασίας που ενδεχομένως θα εξασφαλίσουν την παραγωγική επαναπασχόληση παλαιών εργαζομένων ΕΚΑΧ

β) με την πρόοδο των εργασιών, οι δικαιούχες επιχειρήσεις ενός χορηγουμένου δανείου ανακοινώνουν στις αρμόδιες υπηρεσίες απασχόλησης, καθώς και στις επιχειρήσεις που ενδέχεται να απολύσουν εργαζομένους ΕΚΑΧ, τις νέες θέσεις εργασίας που προβλέπονται στα πλαίσια του επιχορηγηθέντος σχεδίου, με μία περιληπτική περιγραφή των απαιτουμένων προσόντων

Η Επιτροπή θα λάβει επίσης αντίγραφο αυτής της πληροφορίας.

γ) οι δικαιούχοι δανείων μετατροπής ΕΚΑΧ δίνουν προτεραιότητα στην πρόσληψη τέως εργαζομένων ΕΚΑΧ.

11. Περιβάλλον

Οι συνέπειες της επένδυσης επί του περιβάλλοντος εξετάζονται σε συνάρτηση με τις ισχύουσες εθνικές και κοινοτικές νομοθεσίες.

12. Το χορηγούμενο δάνειο

Το ποσό του χορηγούμενου δανείου δεν δύναται να υπερβεί το 50% των παγίων επενδύσεων (αποκλειομένων των αναγκών σε κεφάλαιο κινήσεων) που είναι αναγκαία για την πραγματοποίηση του σχεδίου.

13. Επιτόκιο

α) Το επιτόκιο καθορίζεται από την Επιτροπή σε συνάρτηση με το κόστος των δια δανείου λαμβανομένων πόρων.

β) η Επιτροπή δύναται να χορηγήσει μία μείωση του κόστους τόκου επί του αρχικού ποσού του χορηγουμένου δανείου εκφραζόμενη σε ECU. Η μείωση αυτή υπολογιζόμενη σε ECU πληρώνεται σε εθνικό νόμισμα

γ) η μείωση του επιτοκίου είναι 3 μονάδες για 5 έτη. Επί των παρεπομένων χορηγουμένων δανείων στο πλαίσιο ενός συνολικού δανείου, η μείωση του επιτοκίου μπορεί να ανέρχεται σε 5 μονάδες για 5 έτη

δ) το ανώτατο επιλέξιμο χορηγούμενο δάνειο με μείωση του κόστους του τόκου ανέρχεται σε 20 000 ECU κατά δημιουργούμενη θέση εργασίας στα πλαίσια του επιχορηγούμενου σχέδιου. Ο δικαιούχος του δανείου δεσμεύεται να δώσει προτεραιότητα στην πρόσληψη τέως εργαζόμενων ΕΚΑΧ

ε) καμία μείωση επιτοκίου δεν δύναται να παρασχεθεί υπέρ των σχεδίων που αφορούν παραγωγές για τις οποίες η Επιτροπή, με βάση το άρθρο 92 της συνθήκης ΕΟΚ, απαγόρευσε τις κρατικές ενισχύσεις για τομεακούς λόγους.

14. Τόπος εγκατάστασης δικαιούχων

Κατά την περίοδο αναδιάρθρωσης της χαλυβουργίας, οι όροι χορήγησης των δανείων της παραγράφου 13 θα εφαρμοσθούν καταρχήν στις περιοχές ΕΚΑΧ. Το τελικό ποσό επιδότησης επιτοκίου εκτός αυτών των περιοχών υπολογίζεται με βάση τον αριθμό των εργατών ΕΚΑΧ που απολύθηκαν και επαναπροσλήφθηκαν.

ΙΙΙ. ΕΚΘΕΣΕΙΣ ΚΑΙ ΕΛΕΓΧΟΙ

Η Επιτροπή λαμβάνει ετήσιες εκθέσεις εκ μέρους των δανειζομένων σχετικά με την πραγματοποίηση των επενδύσεων, τις δημιουργούμενες θέσεις εργασίας, τις θέσεις εργασίας που έχουν καταληφθεί και τους επαναχρησιμοποιούμενους πρώην εργαζόμενους ΕΚΑΧ. Το χρηματοδοτούμενο σχέδιο επένδυσης μπορεί να αποτελέσει το αντικείμενο επίσκεψης ελέγχου εκ μέρους της Επιτροπής, για να εξεταστεί εάν το σχέδιο πραγματοποιείται σύμφωνα με την σύμβαση.

IV. ΣΥΜΒΑΣΕΙΣ

Οι υποχρεώσεις που απορρέουν για τον δανειζόμενο από τα προλεχθέντα, ιδίως σε ότι αφορά τα χαρακτηριστικά της πραγματοποιούμενης επένδυσης, τον αριθμό των δημιουργουμένων θέσεων εργασίας, την ανακοίνωσή τους και την προτεραιότητα στην πρόσληψη τέως εργαζομένων ΕΚΑΧ, περιλαμβάνονται στις συμβάσεις χορήγησης δανείων. Ο μη σεβασμός των υποχρεώσεων αυτών μπορεί να οδηγήσει στην συνολική ή μερική ακύρωση είτε του χορηγουμένου δανείου είτε της επιδότησης επιτοκίου.

V. ΠΛΗΡΟΦΟΡΗΣΗ

Οι αιτήσεις χορήγησης δανείων μετατροπής και οι χορηγήσεις συνολικών δανείων καλύπτονται από το «τραπεζικό μυστικό».

Η Επιτροπή γνωστοποιεί δημόσια τις αποφάσεις της, καθώς και τις οικονομικές και κοινωνικές επιπτώσεις τους.

Η Επιτροπή θέτει στη διάθεση των ενδιαφερομένων τις αναγκαίες λεπτομερείς πληροφορίες για την αξιολόγηση των αιτήσεων των αμέσων χορηγουμένων δανείων, συνολικών χορηγουμένων δανείων και παρεπομένων χορηγουμένων δανείων.

Πιο λεπτομερείς πληροφορίες επί των χορηγουμένων δανείων μετατροπής μπορούν να παρασχεθούν από τις αρμόδιες εθνικές υπηρεσίες, από τους αναφερόμενους ενδιαμέσους οργανισμούς από τις κατωτέρω αναφερόμενες υπηρεσίες, καθώς και από τους τοπικούς συμβούλους της Επιτροπής των Ευρωπαϊκών Κοινοτήτων.

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

D. J. Dekker

DG XVI, Dinision B 4

Rue de la Loi 200

B-1049 Bruxelles

Tιl. 2 35 34 20

M. Cervino

DG XVIII, Division B 2

Bβtiment Jean Monnet

L- Luxembourg

Tιl. 43 01-32 26

ΓΑΛΛΙΑ

Lorraine

L. Bouchacourt

Association pour l'expansion industrielle

de la Lorraine (Apeilor)

1, place du Pont-ΰ-Seille

F-57000 Metz

Tιl. (87) 75 36 18

Nord/Pas-de-Calais

M. Maton

Association pour l'expansion industrielle

de la rιgion Nord/Pas-de-Calais (Apex)

16, rιsidence Brereuil

Parc Saint-Maur

F-59800 Lille

Tιl. (20) 55 98 82

ΗΝΩΜΕΝΟ ΒΑΣΙΛΕΙΟ

Ecosse

J. P. Laydon

Scottish Economic Planning Department

Alhambra House,

45, Waterloo Street

UK-Glasgow G2 6AT

Tel. (0 41) 248-28 55

Pays de Galles

D.C. Taylor

9, Bryn Road,

Coychurch,

UK-Bridgend,

Mid Glaporgan CF35 5EY

Tel. (06 56) 5 77 43

Angleterre

T. A. McGrane

Corby Industrial Development Centre

Douglas House

Queens Square

UK-Corby

Northamptonshire NN17 1PL

Tel. (0 53 63) 6 25 71

VI.Πίνακας των ενδιαμέσων χρηματοδοτικών οργανισμών

ΒΕΛΓΙΟ

Caisse nationale de crιdit professionnel

avenue der Arts, 8

B-1040 Bruxelles

Tιl. (02) 218 44 20

ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ

Saarlδndische

Investitionskreditbank

Johannisstraίe 2

Postfach 8 83

D-6600 Saarbrόcken

Tel. (06 81) 3 60 61

Westfalenbank

Hόstraίe 21-25

Postfach 10 27 10

D-4630 Bochum 1

Tel. (02 34) 61 61

Industriekreditbank

karl-Theodor-Straίe 6

Postfach 11 18

D-4000 Dόsseldorf 1

Tel. (02 11) 8 22 11

Bank fόr Gemeinwirtschaft

Theaterplatz 2

Postfach 22 44

D-6000 Frankfurt/Main 1

Tel. (60 00) 25 80

Bayerische Hypotheken-

und Wechsel- Bank

Theatinerstraίe 11

Postfach 20 05 27

D-8000 Mόnchen

Tel. (0 89) 2 36 60

Bayerische Vereinsbank

Kardinal-Faulhaber-

Straίe 1 und 14

D-8000 Mόnchen 2

Tel. (0 89) 2 13 21

ΓΑΛΛΙΑ

Lordex

109, boulevard

d'Haussonville

F-54041 Nancy Cedex

tιl. (28) 27 05 22

Crιdit national

45, rue Saint-Dominique

F-75700 Paris

tιl. 555 91 10

Crιdit industriel d'Alsace

et de Lorraine (CIAL)

4, avenue Robert Schuman

boξte postale 48

F-57021 Metz Cedex

tιl. (8) 774 91 52

Banque populaire de Lorraine

3, rue Franηois-de-Curel

boξte postale 124

F-57021 Metz

tιl (87) 69 24 12

Banque populaire de la Loire

1, place de l'Hτtel de Ville

F-42007 Saint-Ιtienne Cedex

tιl. (77) 33 39 61

Banque populaire du Nord

66, boulevard de la Libertι

F-59000 Lille

tιl. (20) 52 82 40

Sociιtι de dιveloppement rιgional du

Nord et du Pas-de-Calais

108, rue de Jemappes

F-59000 Lille

tιl. (20) 55 62 80

ΙΡΛΑΝΔΙΑ

The Industrial Credit Company Ltd (1)

26, Merrion Square

IRL-Dublin 2

Tel.6 47 71 and 6 27 84

(1) Δεν είναι λειτουργικής μορφής.

ΙΤΑΛΙΑ

Finlombarda

Piazza Belgoioso, 2

I- Milano 20121

Tel. (06 11) 70 58 57

Mediocredito Piemontese

Piazza Solferino, 22

I-Torino 10121

Tel. (0 11) 53 47 42

ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ

Sociιtι nationale de crιdit et d'investissement

3, rue de la Congrιgation

L-Luxembourg

Tιl. 47 83 15

ΚΑΤΩ ΧΩΡΕΣ

De Nationale Investeringsbank

Carnegieplein, 4

NL-Den Haag

Tel. (70) 46 94 64

ΗΝΩΜΕΝΟ ΒΑΣΙΛΕΙΟ

Industrial and Commercial Finance

Corporation

91, Waterloo Road

UK-London SE1 8XP

Tel. (01) 9 28-78 22

Scottish Development Agency

120, Bothwell Street

UK- Glasgow G2 7JP

Scotland

Tel. (0 41) 2 48-27 00

Co-operative Bank

1, Ballon Street

UK- Manchester M60 4EP

Tel. (0 61) 8 32-34 56

Clydesdale Bank Limited

30, St. Vincent Place

UK-Glasgow G1 2HL

Tel. (0 41) 2 48-70 70

Welsh Development Agency

UK-Pontypridd

Mid Glamorgan CF37 5UT

Tel. (04 43 85) 26 66

Barclays Bank Limited

3, Queen Victoria Street

UK-London EC4P 4AT

Tel. (01) 6 26-15 67

National Westminster Bank Ltd

Domestic Banking Division

41,Lothbury

UK-London EC2P 3BP

Tel. (01) 6 06-60 60

The Royal Bank of Scotland Ltd

PO box 31

42, St. Andrew Square

UK- Edinburgh EH2 2YE

Tel. (0 31) 5 56-85 55

ΑΝΑΚΟΙΝΩΣΗ

Η Επιτροπή των Ευρωπαϊκών Κοινοτήτων, με απόφασή της στις 14 Ιουλίου 1983, τροποποίησε την απόφασή της της 24ης Μαρτίου 1983 σύμφωνα με την οποία επεβλήθη πρόστιμο, κατά τους όρους του άρθρου 58 της συνθήκης ΕΚΑΧ, στην επιχείρηση ILFO - Industria Laminati Ferrosi Odolesi SPA. Με την τροποποίηση αυτή η Επιτροπή αναγνώρισε ότι, κατά το τρίτο τρίμηνο του 1981, η επιχείρηση δεν υπερέβη το μέρος της ποσόστωσης της παραγωγής για τις κατηγορίες V και VI που θα ήταν δυνατόν να παραδοθεί στην κοινή αγορά και μείωσε σε 53 100 ECU το προαναφερόμενο πρόστιμο.

Ανακοίνωση της Επιτροπής σύμφωνα με το άρθρο 9 παράγραφος 9 του κανονισμού (ΕΟΚ) αριθ. 3286/80 του Συμβουλίου της 4ης Δεκεμβρίου 1980

Σύμφωνα με το άρθρο 9 παράγραφος 1 του κανονισμού (ΕΟΚ) αριθ. 3286/80 του Συμβουλίου της 4ης Δεκεμβρίου 1980 περί των καθεστώτων εισαγωγής που εφαρμόζονται έναντι των χωρών κρατικού εμπορίου (1), η Επιτροπή έλαβε απόφαση, με ισχύ από τις 13 Ιουλίου 1983 για τις εξής τροποποιήσεις στο καθεστώς εισαγωγής που εφαρμόζεται στην Ομοσπονδιακή Δημοκρατία της Γερμανίας, έναντι της Ουγγαρίας - Ρουμανίας.

(1) ΕΕ αριθ. L 353 της 29.12.1980, σ.1.

- άνοιγμα, κατ’εξαίρεση, για το 1983 μιας συμπληρωματικής ποσοστώσεως για την εισαγωγή κλωστοϋφαντουργικών προϊόντων (κατηγορίας Νο 7 και 8) σε καθεστώς τελειοποιήσεως προς επανεισαγωγή.

Ουγγαρία

Κατηγορία αριθ. 7: 116 000 τεμάχια,

Κατηγορία αριθ. 8: 109.000 τεμάχια,

Ρουμανία

Κατηγορία αριθ. 7: 100 000 τεμάχια,

Κατηγορία αριθ. 8: 140 000 τεμάχια.

Κοινοποιήσεις των αποφάσεων που λαμβάνονται στο πλαίσιο διαφόρων διαδικασιών διαγωνισμού στον τομέα της γεωργίας

(Βλέπε ανακοίνωση στην ΕΕ αριθ.L 360 της 21.12.1982, σ. 43)

>ΘΕΣΗ ΠΙΝΑΚΑ>